Document ID: 32014D0504

KOMISJONI RAKENDUSOTSUS,
25. juuli 2014,
millega rakendatakse Euroopa Parlamendi ja nõukogu otsust nr 1082/2013/EL seoses tõsiste piiriüleste terviseohtudega seotud valmisoleku ja reageerimise kavandamise kohta teabe esitamisel kasutatava vormiga
(teatavaks tehtud numbri C(2014) 5180 all)
(EMPs kohaldatav tekst)
(2014/504/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 22. oktoobri 2013. aasta otsust nr 1082/2013/EL tõsiste piiriüleste terviseohtude kohta ja millega tunnistatakse kehtetuks otsus nr 2119/98/EÜ, (1) eriti selle artikli 4 lõiget 6,
ning arvestades järgmist:
(1)
Otsuses nr 1082/2013/EL on sätestatud mehhanismid ja struktuurid tõsistele piiriülestele terviseohtudele reageerimise koordineerimiseks, sealhulgas valmisoleku ja reageerimise kavandamiseks.
(2)
Vastavalt otsuse nr 1082/2013/EL artikli 4 lõikele 1 peavad liikmesriigid ja komisjon üksteisega konsulteerima terviseohutuse komitees (HSC) valmisoleku ja reageerimise kavandamise küsimustes, et vahetada parimaid tavasid ja kogemusi, edendada liikmesriikide valmisoleku kavandamise omavahelist koostalitlusvõimet, käsitleda sektoritevahelist mõõdet liidu tasandil ning toetada rahvusvahelistes tervise-eeskirjades (2005) (IHR) osutatud järelevalve- ja reageerimisvõime põhinõuete rakendamist.
(3)
Otsuse nr 1082/2013/EL artikli 4 lõikes 2 on sätestatud teave valmisoleku ja reageerimise kavandamise kohta riikide tasandil ning nähakse ette, et liikmesriigid esitavad kõnealuse teabe komisjonile hiljemalt 7. novembril 2014 ja seejärel iga kolme aasta tagant.
(4)
Vastavalt otsuse nr 1082/2013/EL artikli 4 lõikele 3 peavad liikmesriigid teatama komisjonile olulistest muudatustest riikliku valmisoleku ja reageerimise kavandamisel.
(5)
Vastavalt otsuse nr 1082/2013/EL artikli 4 lõikele 5 analüüsib komisjon liikmesriikidelt saadud teavet kooskõlas artikli 4 lõigetega 2 ja 3 ning koostab koondaruande või temaatilise eduaruande. Artikli 4 lõike 1 kohaldamisel algatab komisjon terviseohutuse komitees vajaduse korral õigel ajal kõnealuse aruande põhjal arutelu.
(6)
Vastavalt otsuse nr 1082/2013/EL artikli 4 lõikele 6 võtab komisjon rakendusaktidega vastu vormid, mida liikmesriigid peavad kasutama artikli 4 lõigetes 2 ja 3 osutatud teabe esitamiseks valmisoleku ja reageerimise kavandamise kohta, et tagada teabe vastavus artikli 4 lõikes 1 määratletud eesmärkidele ja teabe võrreldavus.
(7)
Selleks et vältida mitmekordset teavitamist, tuleks kasutada kooskõlas otsuse nr 1082/2013/EL artikli 4 lõike 2 punktiga a aruande esitamiseks teavet, mille liikmesriigid on juba esitanud Maailma Terviseorganisatsioonile (WHO) seoses valmisoleku ja reageerimise kavandamise põhinõuete rakendamisega.
(8)
Käesoleva otsusega ette nähtud meetmed on kooskõlas tõsiste piiriüleste terviseohtude komitee arvamusega,
ON VASTU VÕTNUD KÄESOLEVA OTSUSE:
Artikkel 1
Käesoleva otsuse lisas on sätestatud vorm, mida liikmesriigid peavad kasutama teabe esitamisel tõsiste piiriüleste terviseohtudega seotud valmisoleku ja reageerimise kavandamise kohta vastavalt otsuse nr 1082/2013/EL artikli 4 lõigetele 2 ja 3.
Artikkel 2
Käesolev otsus on adresseeritud liikmesriikidele.
Brüssel, 25. juuli 2014

Labels: 12
5
0